Сяргей Чурко сваю палавінку знайшоў на заводзе. Дачакаўся, пакуль прыедзе працаваць пасля заканчэння інстытута сённяшні начальнік вытворча-тэхналагічнай лабараторыі, і развітаўся са сваім халасцяцкім жыццём. Зараз Святлана Аляксандраўна працуе над тым разнастайным асартыментам, на які багаты Докшыцкі хлебазавод, а Сяргей Уладзіміравіч у нейкай ступені дапамагае яго выпяxadкаць. Ён адказвае за работу такога складанага механізма, як склад бястарнага захоўвання мукі. Справа ў тым, што ўжо больш за два дзесяцігоддзі мука ў ёмістасці для замесу цеста паступае са склада па трубах без ніякага ўдзелу чалавека. Сяргей Чурко рэгулюе працэс толькі з дапамогай аўтаматычнага пульта кіравання. Акрамя выканання абавязкаў аператара, ён яшчэ адказвае за работу станцыі абезжалезвання вады, кампрэсарнага і іншага абсталявання. Усюды паспявае, а яго выдатная праца неаднаразова адзначалася кіраўніцтвам.